ADB ຊ່ວຍ ມຽນມາ ປັບປຸງ ລະບົບ​ໄຟຟ້າ 
ມຽນມາ ຈະປະສົບ​ກັບ​ອຸບປະສັກຢ່າງຮ້າຍແຮງ ໃນຄວາມພະຍາຍາມ​ ເພື່ອ​ສ້າງ​ຄວາມກ້າວໜ້າ ທາງ​ດ້ານເສດຖະກິດ ຖ້າວ່າ ການຂາດແຄນໄຟຟ້າ ບໍ່ໄດ້ຮັບການ​ແກ້​ໄຂ​.
ທະນາຄານພັດທະນາເອເຊຍຫຼື ADB ກ່າວວ່າ ມີຄວາມຈຳເປັນ ທີ່ຈະຕ້ອງດຳເນີນຄວາມພະຍາຍາມຢ່າງຮີບດ່ວນ ເພື່ອຊ່ອຍປັບ ປຸງໃຫ້ປະຊາຊົນມີໄຟຟ້າໃຊ້ຢູ່ໃນມຽນມາ ບ່ອນທີ່ມີພຽງ ແຕ່ນຶ່ງ ສ່ວນສີ່ຂອງປະຊາກອນເທົ່ານັ້ນ ມີໄຟຟ້າໃຊ້ເວລານີ້ ທະນາຄານ ທີ່ມີສໍານັກງານໃຫຍ່ຢູ່ກຸງມະນີລາດັ່ງກ່າວ ຍັງເວົ້າ ວ່າຂົງເຂດທັງໝົດຂອງປະເທດ ຈະປະສົບກັບອຸບປະສັກຢ່າງຮ້າຍແຮງໃນຄວາມພະຍາ ຍາມເພື່ອສ້າງຄວາມກ້າວໜ້າ ທາງດ້ານເສດຖະກິດຖ້າຫາກວ່າການຂາດແຄນໄຟຟ້າ ບໍ່ໄດ້ຮັບການແກ້ໄຂໃຫ້ດີຂຶ້ນ ການຊົມໃຊ້ໄຟຟ້າຂອງລາຍບຸກຄົນຢູ່ມຽນມາ ແມ່ນຮວມຢູ່ໃນບັນດາປະເທດເອເຊຍທີ່ຕໍ່າ ສຸດ ທະນາຄານພັດທະນາເອເຊຍ ຄາດຄະເນວ່າ ມີພຽງແຕ່ 1 ໃນ 4 ຂອງປະຊາກອນ ເທົ່ານັ້ນ ທີ່ສາມາດມີໄຟຟ້າໃຊ້ ແລະຢູ່ໃນເຂດຊົນນະບົດທີ່ສອກຫຼີກຫ່າງໄກບາງບ່ອນນັ້ນ ແມ່ນມີອັດຕາທີ່ຕໍ່າເຖິງ 16% ໃນການຊັ່ງຊາຕີລາຄາຂັ້ນຕົ້ນຂອງພາກສ່ວນພະລັງງານມຽນມານັ້ນທາງທະນາຄານ ພັດທະນາເອເຊຍກ່າວວ່າ ມຽນມາແມ່ນອຸດົມສົມບູນໄປດ້ວຍຄວາມເປັນໄປໄດ້ ໃນການ ຜະລິດກະແສໄຟຟ້າ ຮວມທັງການສຳຫຼວດຫານໍ້າມັນແລະແກ໊ສທໍາມະຊາດແລະແຫຼ່ງ ພະລັງງານ ທີ່ໃຊ້ຄືນໃໝ່ໄດ້ອື່ນໆ ແຕ່ທະນາຄານພັດທະນາເອເຊຍ ຍັງກ່າວອີກວ່າ ການຂາດປັດໄຈທາງດ້ານການເງິນ ແມ່ນອຸບປະສັກຂັດຂວາງຕໍ່ການພັດທະນາທີ່ຈໍາເປັນດ້ານພະລັງງານ ເພື່ອຊ່ວຍຫຼຸດຜ່ອນ ຄວາມຍາກຈົນລົງໄດ້ ມຽນມາຊຶ່ງເປັນປະເທດດ້ອຍພັດທະນາ ກໍາລັງຟື້ນໂຕຄືນຈາກ ການໂດດດ່ຽວທາງດ້ານເສດຖະກິດແລະການເມືອງ ທີ່ມີມາເປັນເວລາຫຼາຍທົດສະວັດ ພາຍໃຕ້ການປົກຄອງແບບຜະເດັດການ ຂອງຜູ້ນຳທະຫານນັ້ນ